Részben felelt meg a két nemzetiségi önkormányzat
Az Állami Számvevõszék a célszerûségi és költséghatékonysági szempontokat érvényesítve – más ellenõrzési témával összehangoltan – elsõ alkalommal ellenõrizte a jánossomorjai nemzetiségi önkormányzatokat.
Az Állami Számvevõszék (ÁSZ) ellenõrizte a Jánossomorjai Német Nemzetiségi Önkormányzat és a Jánossomorjai Roma Nemzetiségi Önkormányzat gazdálkodásának mûködését.
A német nemzetiségi önkormányzat együttmûködésének szabályozása kisebb tartalmi hiányosságok kivételével megfelelt a jogszabályi elõírásoknak. A város a szabályozási hiányosságok ellenére biztosította a nemzetiségi önkormányzat mûködésének tárgyi és személyi feltételeit.
„A nemzetiségi önkormányzat feladatellátásának tárgya összhangban volt a törvény elõírásaival. Biztosította az alapvetõ feladata ellátásához szükséges szervezeti, személyi és anyagi feltételeket. Kötelezõ feladatai körében ellátta a képviselt közösség érdekképviseletével, az esélyegyenlõség megteremtésével kapcsolatos tevékenységeket. Önként vállalt feladatként a képviselt közösség kulturális autonómiája meg-
erõsítése érdekében feladatokat látott el a hagyományápolás és közmûvelõdés területén" – áll az ÁSZ nyilatkozatában.
A roma nemzetiségi önkormányzat együttmûködésének szabályozása is kisebb hiányosságok kivételével megfelelt az elõírásoknak. „Önként vállalt feladatokat látott el a hagyományápolás területén, azonban a képviselõ-testület 2011-ben a törvényi elõírásokkal ellentétesen önkormányzati hatósági jogkörbe tartozó ügyben jogosulatlanul döntött" – olvasható az ÁSZ sajtóközleményében.
A polgármesternek, a jegyzõnek, a képviselõ-testületnek és a nemzetiségi önkormányzat elnökének az Állami Számvevõszék az ellenõrzés megállapításainak hasznosítására több intézkedést javasolt.
Mosonmagyaróvár mosonmagyaróvári hírek Mosonmagyaróvár és környéke